Zakariyo ibn Adiy ibn Zariq

Zakariyo ibn Adiy ibn Zariq  — muhaddis, Imom.
(vaf. 827 yil).
 Tarjimai holi 
Zakariyo ibn Adiy ibn Zariq VIII-IX asrlarda Bag‘dod shahrida yashab ijod qilgan. U manbalarda Abu Yаhyo Taymiy deb ham keltirilgan.Tarixu Bag‘dod. J. 8. –B. 456. Zakariyo ibn Adiy ibn Zariq o‘z davrining mashur muhaddislaridan bo‘lgan. Zakariyo ibn Adiy ibn Zariq  Imom, ishonchli hofiz va faqih nomi bilan ham tanilgan.
 Ustozlari  
Hammod ibn Yazid, Sharik, Abu Ahvas, Hushaym, Abdulloh ibn Muborak, Yаzid ibn Zari’, Ubaydulloh ibn Amr Ruqiy va shu tabaqotning boshqa vakillaridan hadis o‘rgangan.
 Shogirtlari  
Zakariyo ibn Adiy ibn Zariqdan Imom Buxoriy, Ishoq ibn Rohavay, Ishoq ibn Kavsaj, Hajjoj ibn Shoir, Abu Muhammad Dorimiy, Ahmad ibn Ali Bahbahoriy hadis tinglagan.Ansob. J. 2. –B. 125.
 E’tiroflar  
Zakariyo ibn Adiy ibn Zariq haqida boshqa muhaddislar qo‘yidagi fikrlarni bildirgan:
 Ahmad Ajaliy: “Zakariyo ibn Adiy ibn Zariq ishonchli siqot vakillaridan. U bir umr parhez bilan yashagan va non iste’mol qilmagan”, – deganTarixu Bag‘dod. J. 8. –B. 456..  
 Munzir ibn Shazon: “Zakariyo ibn Adiy ibn Zariqdan hofizroq kishini ko‘rmadim”, – degan. 
 Abu Afv Bazuriy: “Zakariyo ibn Adiy ibn Zariqdan yozganimdek, boshqa biron kishidan yozib ololmadim”, – deya e’tirof etgan.Tahzibu-l-kamol. –B. 434. 
 Vafoti  
Zakariyo ibn Adiy ibn Zariq  hijriy 212, milodiy 827 yilda Bag‘dod shahrida vafot etgan.Ibn Said. Tabaqot. J. 6. –B. 407.  

 Adabiyotlar 
Shukurillo Umarov “Abdulhamid Keshiy hayoti va ilmiy merosi” Imom Buxoriy xalqaro markazi, 2013 yil.

 Manbalar 

Turkum:muhaddislar